wannaphong/clean_thaiwikipedia huggingface dataset:
# ดาบมังกรหยก (ละครโทรทัศน์ พ.ศ. 2562)
ดาบมังกรหยก  เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร เวอร์ชันล่าสุด ออกอากาศทางช่อง Tencent video ในประเทศจีน ส่วนในประเทศไทย ออกอากาศทางช่อง 9 นำแสดงโดย โจเซฟ เจิง, เฉิน อวี้ฉี, จู ซวี่ตัน【倚天屠龍記】โจวไห่เม่ย ได้สร้างคลาสสิกอีกครั้ง【ดาบฆ่ามังกรนิรันดร์】การแสดง"ดาบมังกรหยก" เวอร์ชันใหม่เริ่มต้นผู้กำกับ Jiang Jiajun เพื่อยกย่องความคลาสสิก

 เนื้อเรื่อง 
ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล

 นักแสดงนำ 
 โจเซฟ เจิง รับบท เตียบ่อกี้ (จางอู๋จี้)
 เฉิน อวี้ฉี รับบท เตี๋ยเมี่ยง (จ้าวหมิ่น)
 จู ซวี่ตัน รับบท จิวจี้เยียก (โจวจื่อรั่ว)
 เฉาซีเยวี่ย รับบท ตูยี้, ฮึงลี้
 สวีหย่าถิง รับบท เสี่ยวเจียว (เสี่ยวเจา)
 หวัง เต๋อซุน รับบท เตียซำฮง (จางซันฟง)
 โจว ไห่เม่ย์ รับบท มิกจ้อซือไท่ (แม่ชีมิกจ้อ)
 หลี่ ตงเสวีย รับบท เตียชุ่ยซัว (จางชุ่ยซาน)

 เรตติ้ง 
บันทึกการรับชมข้ามแพลตฟอร์ม ทั้งหมด ของ ละครเรื่องนี้ทางช่องหลัก TVB Jade และmyTV SUPER เรตติ้งเฉลี่ยในช่วง 1 สัปดาห์ (จันทร์-ศุกร์) ทั้งหมด 10 สัปดาห์

 สัปดาห์ที่ตอนที่วันที่ออนแอร์ (เรตติ้ง) 收視率เรตติ้งเฉลี่ยโดยรวมทั้งสัปดาห์ 11-515 เมษายน - 19 เมษายน 201923สัปดาห์แรกได้เรตติ้งเฉลี่ย 23.3 26-1022 เมษายน - 26 เมษายน 201924สัปดาห์ที่สองได้เรตติ้งเฉลี่ย 24.4 311-1529 เมษายน - 3 พฤษภาคม 201926สัปดาห์ที่สามได้เรตติ้งเฉลี่ย 26.2 416-206 พ.ค. - 10 พ.ค. 256227สัปดาห์ที่สี่ได้เรตติ้งเฉลี่ย 27 521-2513 พ.ค. - 17 พ.ค. 256228สัปดาห์ที่ห้าได้เรตติ้งเฉลี่ย 27.9 626-302019年5月20日-5月24日28สัปดาห์ที่หกได้เรตติ้งเฉลี่ย 28.2 731-3527 พฤษภาคม - 31 พฤษภาคม 201928สัปดาห์ที่เจ็ดได้เรตติ้งเฉลี่ย 28.3 836-403 มิถุนายน - 7 มิถุนายน 201926สัปดาห์ที่แปดได้เรตติ้งเฉลี่ย 26.3 941-4510 มิถุนายน - 14 มิถุนายน 201928สัปดาห์ที่เก้าได้เรตติ้งเฉลี่ย 27.8 1046-5017 มิถุนายน - 21 มิถุนายน 201929สัปดาห์ที่สิบได้เรตติ้งเฉลี่ย.28.5ที่มีคะแนนสูงสุดในรอบสัปดาห์เฉลี่ยต่อตอน27คะแนนเฉลี่ยทั้งเรื่องต่อสัปดาห์อยู่ที่ 26.79

 สรุป ได้เรตติ้งเฉลี่ยต่อตอนในฮ่องกง 27 จุด
ทำลายเรตติ้ง มังกรหยก 2017 เวอร์ชัน หลี่ อี้ถง
# หวังติงลิ่ว
หวังติงลิ่ว (จีนตัวเต็ม : 王定六 / อังกฤษ : Wang Dingliu) สำเนียงแต้จิ๋วคือ เฮงเตงลัก เป็นตัวละครสมมุติจากซ้องกั๋ง มีฉายาว่า เทพสายฟ้า  (จีน : 活閃婆 / อังกฤษ : Living Goddess of Lightning) เป็นผู้กล้าลำดับที่ 104 แห่ง 108 ดาวแห่งโชคชะตา และเป็นคนที่ 68 ในตำแหน่ง 72 สหายดิน เขาชำนาญในวิชาการต่อสู้ หลายครั้งที่มีคนมาขอเรียนวิชาแต่เขาก็ไม่เคยสอนให้ใคร เขาได้เปิดโรงเตี๊ยมกับพ่อที่แม่น้ำแยงซี

เมื่อตอนที่จางซุ่นกำลังจะไปเชิญอันเตาฉวนนั้น ก็ถูกชายคนหนึ่งชื่อ จางว่าง (張旺 ท.เตียวอ๋อง) ขโมยของไป จางซุ่นโกรธมากจึงไปแวะพักที่โรงเตี๊ยมของหวังติงลิ่ว ซึ่งหวังติงลิ่วก็ได้ต้อนรับจางซุ่นเป็นอย่างดี หลังจากที่จางซุ่นพาตัวอันเตาฉวนมาแล้ว เขากับจางซุ่นก็ร่วมกันแก้เผ็ดจางว่างด้วยการถ่วงน้ำ และได้พาพ่อของเขาขึ้นไปเขาเหลียงซาน ช่วงที่ซ่งเจียงเข้าล้อมเมืองตงผิง (東平府 ท.ตังเพงฮู้) ซ่งเจียงก็ได้ส่งตัวเขากับหยกเปาสีไปเกลี้ยกล่อมเจ้าเมืองให้ยอมแพ้ แต่เจ้าเมืองไม่ยอมจึงได้ไล่ทั้งสองออกไป นั่นจึงเป็นเหตุให้กลุ่มเหลียงซานเข้ายึดเมืองตงผิงได้โดยง่าย

หลังการประชุมใหญ่ของผู้กล้า 108 ดาวแห่งโชคชะตา เขาได้เป็นหัวหน้าหน่วยสอดแนม ต่อมาเขาเสียชีวิตด้วยลูกศรอาบยาพิษในการรบที่เมืองซวนจิ๋วช่วงการปราบกบฏฟางล่า
# อันเต้าเฉวียน
อันเต้าเฉวียน (จีนตัวเต็ม : 安道全 / อังกฤษ : An Daoquan) สำเนียงแต้จิ๋วคือ อันเตาฉวน เป็นตัวละครสมมุติจากซ้องกั๋ง มีฉายาว่า หมอเทวดา  (จีน : 神醫 / อังกฤษ : Divine Physician) เป็นผู้กล้าอันดับที่ 56 ของเขาเหลียงซาน และเป็นคนที่ 20 ในตำแหน่ง 72 สหายดิน เขาสามารถรักษาอาการเจ็บป่วยได้ทุกชนิดจนชาวบ้านยกย่องเขาเทียบกับหมอฮัวโต๋

ตอนที่ซ่งเจียงโจมตีเมืองต้าหมิงจนเป็นฝีขึ้นที่หลังนั้น จางซุ่นได้ขออาสาไปที่เมืองเจี้ยนคังเพื่อเชิญอันเต้าเฉวียนให้มาร่วมกับเหลียงซาน ทว่าคนรักของเขาชื่อ หลี่เฉียวหนู (李巧奴 ท.ลีคาโหนว) ไม่ยอมให้ไป เมื่อจางซุ่นรู้เข้าจึงทำการลอบฆ่าเธอในคืนนั้น พร้อมกับใช้เลือดเขียนที่กำแพงว่า ผู้ฆ่าคืออันเต้าเฉวียน รุ่งเช้าเมื่ออันเต้าเฉวียนได้พบเข้าก็ตกใจมาก จึงตัดสินใจไปกับจางซุ่นและทำการรักษาซ่งเจียงได้อย่างหายขาดภายใน 10 วัน

หลังการประชุมใหญ่ของผู้กล้า 108 ดาวแห่งโชคชะตา เขาได้ตำแหน่งเป็นหัวหน้าแพทย์ และหลังจากการรบกับฟางล่า ก็ได้เป็นหมอหลวงประจำราชสำนัก
# เยี่ยนชุน
เยี่ยนชุน (จีนตัวเต็ม : 燕順 / อังกฤษ : Yan Shun) สำเนียงแต้จิ๋วคือ เอียนสุน เป็นตัวละครสมมุติจากซ้องกั๋ง มีฉายาว่า พยัคฆ์สีรุ้ง (จีน : 錦毛虎 / อังกฤษ : Multicoloured Tiger) เป็นผู้กล้าอันดับที่ 50 ของเขาเหลียงซาน และเป็นคนที่ 14 ในตำแหน่ง 72 สหายดิน เนื่องจากธุรกิจของเขาล้มละลาย จึงไปเป็นหัวหน้าโจรเขาชิงฟง (清風山 ท.เชงฮวงซัว ; ปัจจุบันอยู่ในเมืองชิงโจว มณฑลซานตง) พร้อมกับหวังอิงและเจิ้งเทียนโข่ว เมื่อตอนที่ซ่งเจียงกำลังจะไปหาฮัวหยงนั้น ถูกหวังอิงจับตัวมาแล้วพาขึ้นเขาชิงฟงเพื่อหวังจะฆ่าให้ตาย ซ่งเจียงจึงพูดขึ้นว่า "เห็นทีว่า ข้าซ่งเจียงคงต้องตายภายในวันนี้" ในตอนนั้นเองเยี่ยนชุนได้ยินพอดี จึงตกใจมากแล้วสั่งให้ลูกน้องแก้มัดให้ซ่งเจียง แล้วพากันกินเลี้ยงในคืนนั้น

เขาเข้าร่วมกับเหลียงซานหลังจากเหตุการณ์ค่ายชิงฟง และได้เป็นหัวหน้ากองทหารม้าแห่งเหลียงซาน ในช่วงการรบกับฟางล่าที่เนินเขามังกรดำ (烏龍嶺 ท.โอวเล่งเนีย ; ปัจจุบันอยู่ในแถวเจ้อเจียง) เขาเห็นหม่าหลินถูกฆ่าตายโดยสือเป่า (石寶 ท.เจียโป) ซึ่งเป็นแม่ทัพฝ่ายศัตรู จึงเข้ารบกับสือเป่าเพื่อหวังล้างแค้น แต่ก็ถูกสือเป่าใช้กระบองทุบตาย
# การ์มา ฟูร์กาเด็ลย์
มาริอา การ์มา ฟูร์กาเด็ลย์ อี ยูอิส (เกิดวันที่ 29 พฤษภาคม พ.ศ. 2498) เป็นนักภาษากาตาลา นักเคลื่อนไหว และนักการเมืองจากแคว้นกาตาลุญญา ประเทศสเปน เธอเคยเป็นประธานสภานิติบัญญัติกาตาลุญญาเช่นเดียวกับครูโรงเรียนมัธยมศึกษาแห่งหนึ่ง และเป็นที่รู้จักจากการเคลื่อนไหวเพื่อเอกราชกาตาลุญญา

ฟูร์กาเด็ลย์มีส่วนร่วมในองค์การนอกภาครัฐที่สนับสนุนภาษา วัฒนธรรม และเอกราชของกาตาลุญญาหลายองค์การ โดยเป็นหนึ่งในผู้ก่อตั้งเวทีเพื่อภาษากาตาลา เป็นกรรมการบริหารอ็อมนิอุมกุลตูรัลสาขาซาบาเด็ลย์ และเป็นประธานสมัชชาแห่งชาติกาตาลุญญาตั้งแต่เริ่มก่อตั้งจนถึงเดือนพฤษภาคม พ.ศ. 2558

ในเดือนกันยายน พ.ศ. 2558 ฟูร์กาเด็ลย์ได้รับเลือกตั้งเข้าสู่สภานิติบัญญัติกาตาลุญญาในฐานะส่วนหนึ่งของพันธมิตรเลือกตั้งฌุนส์ปัลซี จากนั้นในเดือนตุลาคม ปีเดียวกัน เธอได้รับเลือกตั้งเป็นประธานสภาและดำรงตำแหน่งนี้จนถึงเดือนมกราคม พ.ศ. 2561 ตั้งแต่เดือนมีนาคม ปีเดียวกัน เธอถูกคุมขังก่อนการพิจารณาคดีในข้อหากบฏเนื่องจากเหตุการณ์เกี่ยวกับการลงประชามติและการประกาศเอกราชกาตาลุญญา จนกระทั่งใน พ.ศ. 2562 เธอถูกศาลสูงสุดสเปนพิพากษาว่ามีความผิดฐานปลุกปั่นให้ขัดขืนอำนาจปกครอง ต้องโทษจำคุกและถูกเพิกถอนสิทธิ์ในการดำรงตำแหน่งสาธารณะเป็นเวลา 11 ปี 6 เดือน
# จอห์น บี. กูดอีนาฟ
จอห์น บานนิสเตอร์ กูดอีนาฟ (25 กรกฎาคม 1922 – 25 มิถุนายน 2023) เป็นนักฟิสิกส์และนักวิทยาศาสตร์ด้านวัสดุชาวอเมริกัน เขาเป็นศาสตราจารย์ที่มหาวิทยาลัยเท็กซัสที่ออสติน เขามีส่วนสำคัญในการพัฒนาแบตเตอรี่ลิเธียมไอออน โดยเฉพาะอย่างยิ่งเขามีส่วนร่วมในการค้นพบวัสดุแคโทดที่สำคัญที่สุด ในปี 2019 ขณะที่เขาอายุ 97 ปี เขาได้รับรางวัลโนเบลสาขาเคมีร่วมกับ เอ็ม. สแตนลีย์ วิตติงแฮม และ อากิระ โยชิโนะ ทำให้เขาเป็นบุคคลที่มีอายุมากที่สุดที่ได้รับรางวัลโนเบล โดยพิธีมอบรางวัลมีขึ้นในวันที่ 10 ธันวาคม 2019

กูดอีนาฟเกิดที่เยนา ประเทศเยอรมนี โดยมีพ่อแม่เป็นชาวอเมริกัน ระหว่างและหลังจบการศึกษาจากมหาวิทยาลัยเยล กูดอีนาฟดำรงตำแหน่งเป็นนักอุตุนิยมวิทยาสำหรับทหารสหรัฐในสงครามโลกครั้งที่สอง เขารับปริญญาเอกในสาขาฟิสิกส์ที่มหาวิทยาลัยชิคาโก และเป็นนักวิจัยที่ MIT Lincoln Laboratory และต่อมาเป็นหัวหน้าห้องปฏิบัติการเคมีอนินทรีย์ที่มหาวิทยาลัยออกซฟอร์ด ตั้งแต่ปี 1986 เขาได้รับตำแหน่งศาสตราจารย์ในคณะวิศวกรรมศาสตร์ที่มหาวิทยาลัยเท็กซัส
# ช่องเขาซุสเทิน
ช่องเขาซุสเทิน  เป็นช่องเขาในเทือกเขาสวิสแอลป์ ถนนในช่องเขานี้สร้างขึ้นในปีค.ศ. 1938–1945 เชื่อมระหว่างเทศบาลอินเนิร์ทเคียร์เชินในรัฐแบร์น กับเทศบาลวัสเซินในรัฐอูรี
# อูริอ็อล ฌุงเกรัส
อูริอ็อล ฌุงเกรัส อี บิอัส (เกิดวันที่ 11 เมษายน พ.ศ. 2512) เป็นอดีตนักการเมือง นักประวัติศาสตร์ และนักวิชาการจากแคว้นกาตาลุญญา ประเทศสเปน เขาดำรงตำแหน่งรองประธานฌานาราลิตัตดากาตาลุญญา (ทบวงการปกครองของแคว้น) ตั้งแต่เดือนมกราคม พ.ศ. 2559 จนกระทั่งถูกรัฐบาลสเปนปลดออกจากตำแหน่งในเดือนตุลาคม พ.ศ. 2560 เนื่องจากเหตุการณ์ที่เกี่ยวข้องกับการลงประชามติและการประกาศเอกราชกาตาลุญญา

ฌุงเกรัสเกิดใน ค.ศ. 1969 ในบาร์เซโลนา และเติบโตขึ้นมาในเขตเทศบาลซัมบิแซ็นซ์ดัลซอร์ส หลังสำเร็จการศึกษาจากมหาวิทยาลัยอิสระแห่งบาร์เซโลนา เขาได้สอนวิชาประวัติศาสตร์ที่มหาวิทยาลัยแห่งนั้น ในฐานะผู้สนับสนุนเอกราชกาตาลุญญา ฌุงเกรัสเข้าร่วมพรรคฝ่ายซ้ายสาธารณรัฐนิยมแห่งกาตาลุญญาใน พ.ศ. 2553 (สามปีก่อนหน้านี้เขาได้รับเลือกตั้งเป็นสมาชิกสภาเทศบาลซัมบิแซ็นซ์ดัลซอร์สอยู่ก่อนแล้ว) และได้ขึ้นดำรงตำแหน่งนายกเทศมนตรีใน พ.ศ. 2554 ในช่วงเวลาเดียวกัน เขาได้รับเลือกตั้งเข้าสู่รัฐสภายุโรปใน พ.ศ. 2552 และดำรงตำแหน่งนี้จนถึงเดือนมกราคม พ.ศ. 2555 ต่อมาในปลายปีเดียวกัน เขาได้รับเลือกตั้งเป็นสมาชิกสภานิติบัญญัติกาตาลุญญาจากจังหวัดบาร์เซโลนา และในเดือนมกราคม พ.ศ. 2559 หลังการบรรลุข้อตกลงระหว่างพันธมิตรเพื่อการเลือกตั้งฌุนส์ปัลซี (ซึ่งพรรคของเขาเข้าร่วมด้วย) กับพรรคเอกภาพประชาชน ฌุงเกรัสก็ได้รับการแต่งตั้งเป็นรองประธานฌานาราลิตัตดากาตาลุญญา

เมื่อวันที่ 1 ตุลาคม พ.ศ. 2560 มีการลงประชามติว่าด้วยเอกราชในกาตาลุญญาแม้ศาลรัฐธรรมนูญจะวินิจฉัยว่าเป็นการละเมิดรัฐธรรมนูญสเปน ปรากฏว่าผู้ออกเสียงร้อยละ 92 เห็นชอบให้กาตาลุญญาเป็นรัฐเอกราช แต่มีผู้ไปใช้สิทธิ์ออกเสียงเพียงร้อยละ 43 เจ้าหน้าที่ฝ่ายบริหารแคว้นกาตาลุญญาแย้งว่าจำนวนผู้ใช้สิทธิ์จะสูงกว่านี้หากตำรวจสเปนและกาตาลุญญาไม่เข้าไปขัดขวางการลงประชามติ ในอีกด้านหนึ่ง ผู้มีสิทธิ์ออกเสียงหลายคนที่ไม่สนับสนุนเอกราชกาตาลุญญาก็ไม่ได้ไปใช้สิทธิ์ เนื่องจากบรรดาพรรคการเมืองตามรัฐธรรมนูญได้ขอให้ประชาชนไม่เข้าร่วมในสิ่งที่พวกเขาเห็นว่าเป็นการลงประชามติที่ผิดกฎหมาย

สมาชิกสภานิติบัญญัติกาตาลุญญาประกาศเอกราชเมื่อวันที่ 27 ตุลาคม พ.ศ. 2560 ส่งผลให้รัฐบาลสเปนใช้มาตรการเข้าปกครองแคว้นกาตาลุญญาโดยตรง โดยปลดฝ่ายบริหารแคว้นออกจากตำแหน่ง ยุบสภานิติบัญญัติแคว้น และกำหนดจัดการเลือกตั้งครั้งใหม่ ต่อมาในที่ 30 ตุลาคม ฌุงเกรัสและสมาชิกคนอื่น ๆ ของสภานิติบัญญัติแคว้นถูกควบคุมตัวในข้อหากบฏ ปลุกปั่นให้ขัดขืนอำนาจปกครอง และใช้งบประมาณรัฐในทางมิชอบ ในวันที่ 2 พฤศจิกายน ฌุงเกรัสและอดีตผู้บริหารแคว้นอีกเจ็ดคนถูกศาลสั่งขังระหว่างพิจารณาคดี อดีตผู้บริหารแคว้นหกคนได้รับการประกันตัวในวันที่ 4 ธันวาคม แต่ฌุงเกรัสและฌูอากิม โฟร์น อดีตมนตรีมหาดไทย ยังคงถูกขังต่อไป ในการเลือกตั้งระดับแคว้นที่จัดขึ้นเมื่อวันที่ 21 ธันวาคม ฌุงเกรัสได้รับเลือกตั้งเข้าสู่สภานิติบัญญัติแคว้นอีกครั้ง และบรรดาพรรคที่สนับสนุนเอกราชก็ยังครองเสียงข้างมากเด็ดขาดในสภา แต่ฌุงเกรัสก็ถูกผู้พิพากษาศาลสูงสุดสั่งระงับสถานะสมาชิกสภานิติบัญญัติเมื่อวันที่ 10 กรกฎาคม พ.ศ. 2561Llarena cierra el sumario del ‘procés’ y suspende como diputados a Puigdemont y Junqueras Published by El País,  10 July 2018, retrieved 10 July 2018 และยังคงอยู่ในเรือนจำต่อไป ในวันที่ 14 ตุลาคม พ.ศ. 2562 ปรากฏว่าเขาถูกพิพากษาว่ามีความผิดฐานปลุกปั่นให้ขัดขืนอำนาจปกครองและใช้งบประมาณรัฐในทางมิชอบ ต้องโทษจำคุกและถูกเพิกถอนสิทธิ์ในการดำรงตำแหน่งสาธารณะเป็นเวลา 13 ปี
# อานันทภวัน
อานันทภวัน เป็นพิพิธภัณฑ์บ้านประวัติศาสตร์ในอัลลอฮาบาด ซึ่งมุ่งเน้นไปที่ประวัติของครอบครัวเนห์รู บ้านแห่งนี้ถูกซื้อโดยผู้นำทางการเมืองชาวอินเดีย โมติลาล เนห์รู เพื่อเป็นที่อยู่อาศัยของครอบครัวเนห์รู ส่วนแมนชั่นเดิมที่เคยอยู่อาศัย สวาราชภวัน (ชื่อเดิม อานันทภวัน) กลายเป็นสำนักงานใหญ่ระดับท้องถิ่นของคองเกรสแห่งชาติอินเดียท้องฟ้าจำลองชวาหะร์ก็ตั้งอยู่ภายในอานันทภวันแห่งนี้ด้วย.

อานันทภวันถูกบริจาคให้แก่รัฐบาลอินเดียในปี 1970 โดยนายกรัฐมนตรีในขณะนั้น อินทิรา คานธี หลานของโมติลาล เนห์รู และเป็นบุตรธิดาของชวาหะร์ลาล เนห์รู

 ระเบียงภาพ
# เซจง
เซจง  อาจหมายถึง

 พระเจ้าเซจงมหาราช พระมหากษัตริย์เกาหลี
 นครเซจง เมืองของเกาหลีใต้
 สถานีเซจง เป็นสถานีวิจัยในทวีปแอนตาร์กติกาของเกาหลีใต้ 
 เรือพิฆาตชั้นพระเจ้าเซจงมหาราช เรือพิฆาตของกองทัพเรือเกาหลีใต้
# อามลัก
อามลัก หรือ อามลกะ (เทวนาครี: आमलक) คือจานหินที่มีรอบแบ่งหรือขัดเป็นเฟือง ใช้ประดับบนยอดศิขรหรือหอคอยหลักในโบสถ์พราหมณ์ มีการตีความไว้ว่าอามลักสื่อถึงดอกบัว อันเป็นสัญลักษณ์ถึงการเป็นที่สถิตของเทพเจ้าซึ่งประดิษฐานอยู่ในห้องภายใต้อามลัก บ้างตีความว่าสื่อถึงดวงอาทิตย์ ซึ่งเป็นสัญลักษณ์ของทางสู่โลกสวรรค์; Kramrisch, 348-356 ลักษณะและชื่อของอามลักมาจากผลมะขามป้อมหรือมะขามอินเดียHarle, 54; Kramrisch, 356 ซึ่งมีขื่อในภาษาสันสกฤตว่าผล “อามลกี”  ผลอามลกีนั้นมีความเป็นชั้น ๆ และแบ่งส่วน ถึงแม้ว่าจะไม่ได้โดดเด่นมากเท่าในอามลักก็ตามKramrisch, 354-355 บนยอดของอามลักจะประดับด้วยกลศะอีกชั้นหนึ่งเป็นยอดบนสุดKramrisch, 350, 355
# รายชื่อสายการบินในประเทศลาว
นี่คือรายชื่อสายการบินในสาธารณรัฐประชาธิปไตยประชาชนลาว ch-aviation.ch

สายการบินตามกำหนดการ
 สายการบิน ภาพ IATA ICAO สัญญาณเรียก เริ่มดำเนินการ หมายเหตุ การบินลาว 100px  QV  LAO  LAOพ.ศ. 2519รีแบรนด์จากลาวเอวิเอชั่น (พ.ศ. 2519-2547) ลาวเดินอากาศ 100px LK  LLL  LAVIEพ.ศ. 2545รีแบรนด์จากลาวแอร์ (พ.ศ. 2545-2557) สายการบินล้านช้างอินเตอร์เนชั่นแนล   5A  LXW  Lanexang พ.ศ. 2566รีแบรนด์จากสายการบินล้านช้าง (พ.ศ. 2566-2567)
อ้างอิง
# กีฬาฟุตบอลในซีเกมส์ 2019
การแข่งขันฟุตบอลในกีฬาซีเกมส์ 2019 ครั้งที่ 30 จัดขึ้นที่มะนิลา, บีญัน และ ลากูนา ฟิลิปปินส์ การมอบเหรียญรางวัลจะมีขึ้นสำหรับการแข่งขันประเภททีมชายและทีมหญิง

ประเทศที่เข้าร่วม
ทั้งหมด 329 นักกีฬาจาก 11 ชาติที่เข้าร่วมการแข่งขัน (จำนวนตัวเลขของนักกีฬาเป็นไปตามที่ระบุไว้). ทีมที่มาจากอินโดนีเซีย, มาเลเซีย, เมียนมาร์, ไทย, เวียดนาม และประเทศเจ้าภาพ ฟิลิปปินส์เข้าสู่การแข่งขันทั้งทีมชายและทีมหญิง. ทีมอื่นๆ ทั้งหมดลงเล่นในประเภททีมชาย. 

ตารางการแข่งขัน
การแข่งขันประเภททีมชายจะจัดขึ้นตั้งแต่วันที่ 26 พฤศจิกายน ถึง 10 ธันวาคม พ.ศ. 2562 ในขณะที่ประเภททีมหญิงจะตัดสินกันตั้งแต่วันที่ 26 พฤศจิกายน ถึง 9 ธันวาคม พ.ศ. 2562.

Gรอบแบ่งกลุ่ม½รอบรองชนะเลิศBรอบชิงอันดับที่ 3Fรอบชิงชนะเลิศ
ประเภทจันทร์ 25อังคาร 26พุธ 27พฤหัสบดี 28ศุกร์ 29เสาร์ 30อาทิตย์ 1จันทร์ 2อังคาร 3พุธ 4พฤหัสบดี 5ศุกร์ 6เสาร์ 7อาทิตย์ 8จันทร์ 9อังคาร 10ชายG G G G G G GG G G  ½   B Fหญิง G   G   G  ½   B F  

สนามแข่งขัน

 มะนิลา บิญัน อีมุส รีซัลเมโมเรียลสเตเดียม สนามกีฬาฟุตบอลบิญัน อีมุส แกรนด์สแตนด์ และ แทร็ค โอวัล ความจุ: 12,873 Expanded  ความจุ: 3,000 ความจุ: รอระบุ  200px 200px 200px

ทีมชาย

ทีมหญิง
# วัชรา ณ วังขนาย
วัชรา ณ วังขนาย (เกิด 25 พฤศจิกายน พ.ศ. 2500) เป็นสมาชิกสภาผู้แทนราษฎรแบบบัญชีรายชื่อ สังกัดพรรคเสรีรวมไทย อดีตสมาชิกสภาผู้แทนราษฎรจังหวัดนครราชสีมา 2 สมัย และเป็นอดีตเลขาธิการพรรคเสรีรวมไทย

 ประวัติ 
นายวัชรา เกิดเมื่อวันที่ 25 พฤศจิกายน พ.ศ. 2500 เป็นบุตรของนายอารีย์ และนางหงำ ชุ้นฟุ้ง บัญชีแสดงรายการทรัพย์สินและหนี้สินของนายวัชรา ณ วังขนาย สำเร็จการศึกษาปริญญาตรี จากหลักสูตรบริหารธุรกิจบัณฑิต สาขาการบริหารงานบุคคลจากคณะบริหารธุรกิจ มหาวิทยาลัยเกริกประวัตินายวัชรา ณ วังขนาย, ระบบบริหารจัดการสารสนเทศด้านทรัพยากรบุคคล สำนักงานเลขาธิการสภาผู้แทนราษฎร (2562)

ด้านชีวิตครอบครัว สมรสกับนางอารีวรรณ ณ วังขนาย มีบุตรธิดาด้วยกัน 4 คน

 การทำงาน 
นายวัชรา เคยดำรงตำแหน่งรองประธานกรรมการบริษัท นํ้าตาลวังขนาย จำกัด ในปี 2558 - 2562 และปัจจุบันเป็นผู้จัดการบริษัท เกษตรพัทธิรัตน์ จำกัด

 งานการเมือง 
นายวัชรา เริ่มเข้าสู่เส้นทางการเมือง โดยได้ลงสมัครเป็นสมาชิกสภาผู้แทนราษฎรจังหวัดนครราชสีมา 2 ครั้ง ในนามพรรคไทยรักไทย และได้รับการเลือกตั้งทั้ง 2 ครั้ง

ระหว่างการเป็นสมาชิกสภาผู้แทนราษฎร ได้ดำรงตำแหน่งเป็นกรรมาธิการติดตามผลการปฏิบัติตามมติของสภาผู้แทนราษฎร รองเลขาธิการคณะกรรมาธิการอุตสาหกรรม และรองโฆษกและกรรมาธิการพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2547 

ต่อมาได้สังกัดพรรครวมใจไทยชาติพัฒนา และได้ดำรงตำแหน่งเป็นกรรมการและรองเลขาธิการพรรคประกาศนายทะเบียนพรรคการเมือง เรื่อง แก้ไขประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรครวมใจไทยชาติพัฒนา ลงวันที่ ๖ พฤศจิกายน พ.ศ. ๒๕๕๐ และตอบรับการเปลี่ยนแปลงกรรมการบริหารพรรครวมใจไทยชาติพัฒนา แต่ไม่ได้รับเลือกตั้ง 2 ครั้ง'เสรี'สะอื้น น้ำตาหรือจะสู้น้ำตาล และในปี 2562 ได้ลงสมัครเป็นสมาชิกสภาผู้แทนราษฎรแบบบัญชีรายชื่อ ลำดับที่ 2 ในนามพรรคเสรีรวมไทย และได้รับการเลือกตั้งเป็น ส.ส.สมัยที่ 3

 สมาชิกสภาผู้แทนราษฎร 
นายวัชรา ณ วังขนาย ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครราชสีมา สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครราชสีมา สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคเสรีรวมไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
# ความรุนแรงนอกกฎหมายอันเนื่องจากวัวในอินเดีย
ในประเทศอินเดีย ซึ่งวัวได้รับการบูชาโดยประชากรจำนวนมาก มีความรุนแรงนอกกฏหมายเกี่ยวกับวัวเกิดขึ้น (Cow vigilante violence in India) ความรุนแรงนี้ประกอบด้วยการโจมตีของกลุ่มพลเรือนที่ตั้งตนเป็นศาลเตี้ย ภายใต้ชื่อ “ขบวนการปกป้องวัว” ซึ่งตั้งเป้าไปที่กลุ่มคนที่ลักลอบขนวัวโดยผิดกฏหมาย ในบางครั้งแม้แต่การขนวัวโดยถูกตามกฏหมายก็ตกเป็นเป้าของการโจมตีนี้ด้วย จำนวนการโจมตีเพิ่มขึ้นอย่างชัดเจนตั้งแต่ปี 2014 

ประเด็นนี้เป็นที่ถกเถียงมายาวนานว่าถึงแม้ข้อมูลรัฐบาลจะบอกว่าความตึงเครียดในประเด็นนี้ในระดับชุมชนได้ลดลงหลังปี 2014 แต่เหตุการณ์ความรุนแรงในความเป็นจริงนั้นได้ลดลงหรือไม่ รัฐในอินเดียส่วนใหญ่มีกฏหมายของรัฐที่ห้ามการฆ่าวัวควาย กลุ่มศาลเตี้ยต่าง ๆ ที่เกิดขึ้นมากในช่วงที่ผ่านมา อ้างว่าตั้งขึ้นเพื่อปกป้องวัวควาย นำไปสู่ความรุนแรงและนำไปสู่การทำร้ายร่างกายถึงแก่ชีวิต กลุ่มปกป้องวัวพวกนี้มองตัวเองว่ากำลังหยุดยั้งการขโมยวัว และทำตัวเป็นผู้พิทักษ์กฏหมายห้ามฆ่าวัวควายในอินเดีย สำนักข่าวรอยเตอร์สรายงานว่ามีการโจมตีของกลุ่มศาลเตี้ยดังกล่าวรวมถึง 63 ครั้งทั่วอินเดีย ระหว่างปี 2010 ถึงกลางปี 2017 ส่วนมากเกิดขึ้นหลังนเรนทระ โมทีก้าวขึ้นสู่ตำแหน่งนายกรัฐมนตรีวาระแรกในปี 2014 ในจำนวนนี้มีผู้เสียชีวิตจากเหตุความรุนแรงดังกล่าว 28 คน โดย 24 คนในจำนวนนี้เป็นมุสลิม และมีผู้ได้รับบาดเจ็บ 124 คน

เหตุการณ์ศาลเตี้ยนี้เกิดขึ้นมากขึ้นมากหลังพรรคภารตียชนตา (BJP; Bharatiya Janata Party) ชนะการเลือกตั้งเข้าสู่การเป็นรัฐบาลกลางเมื่อปี 2014 ความถี่และความรุนแรงของศาลเตี้ยเหล่านี้ถือว่าเกิดขึ้น “เป็นประวัติการณ์” (unprecedented) ฮิวแมนไรตส์วอตช์ รายงานว่าเหตุการณ์ศาลเตี้ยอันเนื่องจากวัวนี้เพิ่มขึ้นมากตั้งแต่ปี 2015 การเพิ่มจำนวนนี้ส่วนหนึ่งมาจากชาตินิยมฮินดูที่กำลังได้รับความนิยมมากขึ้นในอินเดีย กลุ่มศาลเตี้ยจำนวนมากระบุว่าพวกเขารู้สึก “มีอำนาจ” ขึ้นจากชัยชนะของพรรค BJP ซึ่งเป็นพรรคชาตินิยมฮินดู ในการเลือกตั้งเมื่อปี 2014 ศาลสูงอินเดียออกกฏในเดือนกันยายน ปี 2017 ว่า แต่ละรัฐควรมีเจ้าหน้าที่ตำรวจในลนแต่ละเขตเพื่อปฏิบัติหน้าที่เป็นเจ้าหน้าที่ย่านกลาง (nodal officer) ปฏิบัติหน้าที่อย่างเด็ดขาดต่อกลุ่มที่ตั้งตนเป็นศาลเตี้ยนอกจากนี้ศาลยังแสดงความเป็นห่วงว่าสัตว์เหล่านี้กำลังถูกฆ่าอย่างผิดกฏหมาย อย่างเช่นกรณีพบซากศพของวัวควายที่ถูกฆ่ากว่า 200 ตัวลอยเกลื่อนในแม่น้ำพิหาร
# ขบวนการปกป้องวัว
ขบวนการปกป้องวัว (cow protection movement) เป็นขบวนการเคลื่อนไหวเชิงศาสนาและเชิงการเมืองที่มีเป้าหมายในการปกป้องวัว ซึ่งมีการฆ่าวัวนั้นได้รับการต่อต้านอย่างกว้างขวางในหมู่ชาวฮินดู ชาวพุทธ ชาวเชน และชาวซิกข์[a] ; [b] ; [c]  การต่อต้านการฆ่าสัตว์ต่าง ๆ รวมทั้งวัวมีมาอย่างยาวนานในประวัติศาสตร์ของอินเดีย อย่างไรก็ตามวลี “ขบวนการปกป้องวัว” (Cow protection movement) นี้จะกล่าวถึงการเคลื่อนไหวในยุคปัจจุบัน อันเริ่มต้นมาตั้งแต่ยุคอาณานิคมอังกฤษReligious Nationalism, Hindus and Muslims in India, Peter van der Veer, pp. 83-94, . กิจกรรมต่อต้านการฆ่าวัวที่เก่าแก่ที่สุดย้อนกลับไปถึงกลุ่มชาวซิกข์ในปัญจาบเมื่อปี 1860s ที่ต่อต้านการฆ่าวัว ขบวนการนี้ได้รับความนิยมในปี 1880s และนับจากนั้นก็ได้รับความสนใจและการสนับสนุนมากจาก สวามี ทยนันทะ สรัสวตี ผู้ก่อตั้งอารยสมาช ในช่วงปลายศตวรรษที่ 19From Plassey to Partition, a History of modern India, Śekhara Bandyopādhyāẏa, p. 240, . และจากมหาตมะ คานธี ในต้นศตวรรษที่ 20

ขบวนการปกป้องวัวนี้ได้รับการสนับสนุนอย่างกว้างขวางในหมู่ศาสนิกชนของศาสนาอินเดีย โดยเฉพาะศาสนาฮินดู แต่ถูกต่อต้านอย่างกว้างขวางในหมู่มุสลิม มีเหตุจลาจลเนื่องจากการปกป้องวัวนี้เกิดขึ้นจำนวนมากในปี 1880s - 1890s ในบริติชอินเดีย จลาจลฆ่าวัวเมื่อปี 1893 และ 1894 เกิดขึ้นในวัน Eid-ul-Adha ซึ่งเป็นเทศกาลอิสลามที่มีการฆ่าบูชายัญสัตว์เป็นส่วนหนึ่งของการเฉลิมฉลอง ขบวนการปกป้องวัวและความรุนแรงอันเนื่องจากขบวนการปกป้องวัวถือเป็นหนึ่งในที่มาของความขัดแย้งทางศาสนาในอินเดีย เอกสารทางประวัติศาสตร์เสนอว่าทั้งชาวฮินดูและมุสลิม ล้วนมอง “การปกป้องวัว” และ “การฆ่าวัว” เป็นอิสระทางศาสนาอย่างหนึ่ง

ถึงแม้ขบวนการปกป้องวัวจะเกี่ยวข้องกับอินเดียเป็นหลัก แต่ก็พบในประเทศพุทธอย่างศรีลังกาและเมียนมาร์มาตั้งแต่ยุคอาณานิคม ศรีลังกานับเป็นประเทศแรกในอินเดียใต้ที่ออกกฎหมายครอบคลุมการลงโทษเนื่องดัวยการทำร้ายวัวควาย ในปัจจุบันศรีลังกาห้ามการค้าขายวัวควายเพื่อการฆ่าและผลิตเป็นเนื้อ ตามเป็นผลมาจากการออกข้อกฎหมายที่จะช่วยสร้างความสามัคคีขึ้นในกลุมชาติพันธุ์หลัก 2 กลุ่มบนเกาะ คือชาวทมิฬและสิงหล ส่วนในประเทศอินเดียก็มีกฎหมายห้ามการฆ่าวัวควายในรัฐส่วนใหญ่ของประเทศ ยกเว้นเพียงเกรลา, เบงกอลตะวันตก และส่วนตะวันออกเฉียงเหนือของประเทศ
# เอ็มเน็ต
เอ็มเน็ต (ชื่อย่อของ Music Network) เป็นบริการโทรทัศน์แบบเสียค่าใช้จ่ายในการรับชมประเภทเพลงในประเทศเกาหลีใต้โดยซีเจ อีแอนด์เอ็ม ซึ่งเป็นแผนกหนึ่งของซีเจ อีเอ็นเอ็ม บริษัทย่อยของกลุ่มซีเจ 

ซีเจ อีแอนด์เอ็ม เซ็นเตอร์ สตูดิโอ ตั้งอยู่ที่แขวงซังงัม เขตมาโพ กรุงโซล เป็นศูนย์กลางการออกอากาศและการบันทึกของรายการ Mnet จำนวนมากที่มีผู้ชมในสตูดิโอ ได้แก่ การแสดงดนตรีสดประจำสัปดาห์ เอ็มเคานต์ดาวน์ นอกจากนี้ยังเป็นสถานที่สำหรับการแสดงสดในรายการแข่งขันเช่น Show Me The Money, Unpretty Rapstar, พรอดิวซ์ 101 (ซีซัน 1 และ 2), ไอดอลสกูล, พรอดิวซ์โฟร์ตีเอต, พรอดิวซ์เอ็กซ์ 101 และ เกิลส์แพลนเน็ต 999 เว็บไซต์ระดับโลกที่มีชื่อว่า "เอ็มเน็ตโกลบอล" ได้เปลี่ยนชื่อเป็น "เอ็มเวฟ" ในเดือนเมษายน 2013 เว็บไซต์อื่นของ Mnet ไม่ได้รับผลกระทบจากการเปลี่ยนแปลง

 คำขวัญ 
ปีสโลแกนอักษรฮันกึล 1995–1999 South Korea music channel m.net 한국의 음악채널 m.net 2000–2001 Channel in my mind m.net 내 마음속의 채널 m.net 2001–2003 Korean music channel m.net 한국인의 음악채널 m.net 2003–2004, 2007–2008 Enjoy It! m.net 즐겨봐! m.net มกราคม – กรกฎาคม 2005 m.net 10th anniversary, full m.net! m.net 10년, 완전엠넷! กรกฎาคม 2005 – 2007 Hello, my name is Mnet!  2008 – 2010 Beyond music  2010 – 2011 All about 20's  2011 – เมษายน 2013
2013 – ตุลาคม 2016 (ใช้เป็นสโลแกนหลัก) Music makes one  เมษายน 2013 – 7 ตุลาคม 2013 Jump! Mnet juMp! 엠넷 มกราคม 2014 – ธันวาคม 2016 KPop makes one  มกราคม 2017 – มกราคม 2019 Move me, move the world, moveMnet  มิถุนายน 2018 – มกราคม 2019 Mnet makes new K-pop star & trends  มกราคม 2019 – ปัจจุบัน We Are K-POP 

 ผังรายการ
# รายชื่อสายการบินในประเทศมาเลเซีย
นี่คือรายชื่อสายการบินในประเทศมาเลเซีย สายการบินจะถูกจัดเรียงตามตัวอักษรตามกิจกรรมและประเภท
สายการบินตามกำหนดการ
 สายการบิน ภาพ IATA ICAO สัญญาณเรียก เริ่มดำเนินการ แอร์เอเชีย  100px  AK  AXM  RED CAP  พ.ศ. 2539 แอร์เอเชีย เอ็กซ์ 100px  D7  XAX  XANADU  พ.ศ. 2550 ไฟเยอร์ฟลาย  100px  FY  FFM  FIREFLY  พ.ศ. 2550  มาลินโดแอร์  100px  OD  MXD  MALINDO  พ.ศ. 2556 มาเลเซียแอร์ไลน์ 100px  MH  MAS  MALAYSIAN  พ.ศ. 2515 เอ็มเอเอสวิงส์  100px  MH  MWG  MASWINGS  พ.ศ. 2550

สายการบินเช่าเหมาลำ
 สายการบิน ภาพ IATA ICAO สัญญาณเรียก เริ่มดำเนินการ เบอร์จายาแอร์ 100px  J8  BVT  BERJAYA  พ.ศ. 2532 ลายาง ลายาง แอโรสเปส  100px     LAY  LAYANG  เอ็มเฮชเอสเอวิเอชั่น 100px        พ.ศ. 2526 ซาบาห์แอร์ 100px  SA  SAX  SABAH AIR  พ.ศ. 2518 เวสต์สตาร์เอวิเอชั่น  100px        พ.ศ. 2546

สายการบินขนส่งสินค้า
 สายการบิน ภาพ IATA ICAO สัญญาณเรียก เริ่มดำเนินการ เอเชียคาร์โก เอ็กซ์เพรส  100px  3G  CXM   ASIA CARGO  พ.ศ. 2539 เอ็มเอเอสคาร์โก  100px  MH  MAS  MALAYSIAN  พ.ศ. 2515 มายเจ็ทเอ็กซ์เพรสแอร์ไลน์  100px  N7  NEP   WARISAN   พ.ศ. 2552 รายาแอร์เวย์  100px  TH  RMY   RAYA EXPRESS   พ.ศ. 2536